#### JUDEŢUL SATU MARE JUDEȚUL SATU MARE

#### CONSILIUL JUDEŢEAN CONSILIUL JUDEȚEAN Compartiment Autoritate Tutelară Direcția Economică

# **Nr. \_\_\_\_\_\_\_\_\_/\_\_\_\_\_\_\_\_\_ 2022 Nr\_\_\_\_\_\_\_\_ /\_\_\_\_\_\_\_\_\_2022**

# 

## **RAPORT DE SPECIALITATE**

**pentru modificarea Hotărârii Consiliului Județean Satu Mare nr. 133/2022,** **privind aprobarea numărului și a cuantumului burselor de ajutor social, acordate în învățământul special pentru elevii școlarizați la Centrul Școlar Pentru Educație Incluzivă Satu Mare în anul școlar 2022-2023**

Referitor la Proiectul de hotărâre pentru modificarea Hotarârii Consiliului Județean Satu Mare nr. 133/2022, privind aprobarea numărului și a cuantumului burselor de ajutor social, acordate în învățământul special pentru elevii școlarizați la Centrul Școlar Pentru Educație Incluzivă Satu Mare în anul școlar 2022-2023,

ținând cont de Hotărârea Consiliului Județean Satu Mare nr. 133/2022 privind aprobarea numărului și a cuantumului burselor de ajutor social, acordate în învățământul special pentru elevii școlarizați la Centrul Școlar Pentru Educație Incluzivă Satu Mare în anul școlar 2022-2023, cu modificările intervenite prin Hotărârea Consiliului Județean Satu Mare nr. 148/2022 și Hotărârea Consiliului Județean Satu Mare nr.153/2022,

luând în considerare Referatul Centrului Școlar pentru Educație Incluzivă Satu Mare nr. 1641/12.12.2022 privind aprobarea revizuirii burselor sociale acordate în învățământul special pentru elevii școlarizați la Centrul Școlar pentru Educație Incluzivă Satu Mare pentru anul școlar 2022-2023, înaintat prin adresa nr.1641/12.12.2022, înregistrată la Consiliul Județean Satu Mare sub nr. 26780/12.12.2022, prin care se propune aprobarea numărului total de 265 beneficiari burse de ajutor social în anul școlar 2022-2023, din care 261 au fost aprobate în luna noiembrie 2022, conform Hotărârii Consiliului Județean Satu Mare nr. 153/2022.

ca urmare a revizuirii lunare la cererea beneficiarilor, adăugandu-se 4 dosare validate listei beneficiarilor de burse de ajutor social, care au făcut dovada încadrării în condițiile prevăzute,

ținând cont de prevederile art 16. Alin (1) din Anexa la Ordinul ministrului educației nr. 5379/2022 pentru aprobarea Criteriilor generale de acordare a burselor elevilor din învățământul preuniversitar, în conformitate cu care:

*“ ART. 16 (1) Lista elevilor care beneficiază de bursele de ajutor social obţinute în baza prevederilor art. 15 alin. (1) lit. b) - c) poate fi revizuită lunar, la cererea beneficiarilor, după cum urmează: se adaugă listei beneficiarilor de burse sociale acei elevi care fac dovada încadrării în condiţiile prevăzute”.*

raportat la Hotărârea Guvernului României nr.1138/2022 pentru aprobarea cuantumului minim al burselor lunare de performanță, de merit, de studiu și de ajutor social pentru elevii din învățământul preuniversitar, cu frecvență, care se acordă în anul școlar 2022-2023, și pentru stabilirea termenelor de plată a acestora, potrivit căreia:

“*Art.1 (1) În anul școlar 2022-2023, cuantumul minim al burselor lunare de performanță, de merit, de studiu și de ajutor social, de care pot beneficia elevii din învățământul preuniversitar cu frecvență este de****:***

*a) 500 lei, pentru bursa de performanţă;*

*b) 200 lei, pentru bursa de merit;*

*c) 150 lei, pentru bursa de studiu;*

***d) 200 lei, pentru bursa de ajutor social.***

*(2) Bursele se asigură din bugetele locale ale unităților/subdiviziunilor administrativ-teritoriale de care aparțin unitățile de învățământ preuniversitar și din sume defalcate din taxa pe valoarea adăugată, aprobate anual prin legea bugetului de stat cu această destinație.*

*Art.2 Bursele prevăzute la art.1 alin (1) se plătesc la data de 15 a fiecărei luni, pentru luna precedentă.*

Având în vedere dispozițiile art. 82 alineatele (1) și (2) din Legea Educației Naționale nr. 1/2011, cu modificările și completările ulterioare, în conformitate cu care:

“*ART 82* *(1) Elevii de la cursurile cu frecvenţă din învăţământul preuniversitar de stat beneficiază lunar de burse de performanţă, de burse de merit, de burse de studiu şi de burse de ajutor social.*

*(1^1) Cuantumul minim al bursei de performanţă, al bursei de merit, al bursei de studiu şi al bursei de ajutor social se stabileşte anual prin hotărâre a Guvernului.*

*(1^2) Bursa de ajutor social se poate cumula cu bursa de performanţă, cu bursa de merit sau cu bursa de studiu.*

*(2) Cuantumul unei burse acordate din sumele defalcate din unele venituri ale bugetului de stat şi numărul acestora se stabilesc anual prin hotărâre a …….. consiliului judeţean………..”*

în temeiul prevederilor art. 182 alin. (4) cu trimitere la art. 136 alin. (8) lit. b) și alin (10) din Ordonanța de urgență nr. 57/2019 privind Codul administrativ, cu modificările și completările ulterioare,

**PROPUNEM:**

**aprobarea proiectului de hotărâre pentru modificarea Hotarârii Consiliului Județean Satu Mare nr. 133/2022, privind aprobarea numărului și a cuantumului burselor de ajutor social, acordate în învățământul special pentru elevii școlarizați la Centrul Școlar Pentru Educație Incluzivă Satu Mare în anul școlar 2022-2023**

**COORDONATOR DIRECTOR EXECUTIV**

Morar Bianca Larisa Hadady Eva-Katalin

**VIZAT JURIDIC, VIZAT JURIDIC,**

Giurma Loredana Anamaria Roșu Adriana Carmen

red./tehnored G.L.A./ex.5