**ROMÂNIA  
JUDEŢUL SATU MARE  
CONSILIUL JUDEŢEAN SATU MARE**

**PROIECT DE HOTĂRÂRE NR. \_\_\_\_\_\_\_\_/\_\_\_\_\_\_\_2022**

**pentru modificarea Hotărârii Consiliului Județean Satu Mare nr. 133/2022,** **privind aprobarea numărului și a cuantumului burselor de ajutor social, acordate în învățământul special pentru elevii școlarizați la Centrul Școlar Pentru Educație Incluzivă Satu Mare în anul școlar 2022-2023**

Consiliul Judeţean Satu Mare,

având în vedere Referatul de aprobare nr. \_\_\_\_\_\_ /\_\_\_\_\_\_\_\_\_ 2022 al președintelui Consiliului Județean Satu Mare, anexat prezentului proiect de hotărâre,

ținând cont de Hotărârea Consiliului Județean Satu Mare nr. 133/2022 privind aprobarea numărului și a cuantumului burselor de ajutor social, acordate în învățământul special pentru elevii școlarizați la Centrul Școlar Pentru Educație Incluzivă Satu Mare în anul școlar 2022-2023, cu modificările intervenite prin Hotărârea Consiliului Județean Satu Mare nr. 148/2022 și Hotărârea Consiliului Județean Satu Mare nr.153/2022,

luând în considerare Referatul Centrului Școlar pentru Educație Incluzivă Satu Mare nr.1641/12.12.2022 privind aprobarea revizuirii burselor sociale acordate în învățământul special pentru elevii școlarizați la Centrul Școlar pentru Educație Incluzivă Satu Mare pentru anul școlar 2022-2023, înaintat prin adresa nr.1641/12.12.2022, înregistrată la Consiliul Județean Satu Mare sub nr. 26780/12.12.2022,

raportat la Hotărârea Guvernului României nr.1138/2022 pentru aprobarea cuantumului minim al burselor de performanță, de merit, de studiu și de ajutor social pentru elevii din învățământul preuniversitar , cu frecvență, care se acordă în anul școlar 2022-2023 și pentru stabilirea termenelor de plată a acestora,

în conformitate cu prevederile art.16 alin. (1) din Anexa la Ordinul Ministrului Educației nr.5379/2022 pentru aprobarea Criteriilor generale de acordare a burselor elevilor din învățământul preuniversitar,

ținând cont de prevederile art. 82 alineatele (1)și (2) din Legea educației naționale nr. 1/2011, cu modificările și completările ulterioare ,

în temeiul prevederilor art.173 alin.(5) lit. a) și b) coroborate cu cele ale art. 182 alin. (1) și ale art.196 alin.(1) lit. a) din Ordonanța de Urgență a Guvernului nr.57/2019 privind Codul administrativ, cu modificările şi completările ulterioare,

**HOTĂRĂŞTE:**

**Art.I.** Se aprobă modificareaHotărârii Consiliului Județean Satu Mare nr. 133/2022 privind aprobarea numărului și a cuantumului burselor de ajutor social , acordate în învățământul special pentru elevii școlarizați la Centrul Școlar pentru Educație Incluzivă Satu Mare în anul școlar 2022-2023, cu modificările și completările ulterioare,după cum urmează:

**- art. 1 alin (1)** se modifică și va avea următorul cuprins:

*”* *Se aprobă un număr de* ***265 burse de ajutor social*** *pentru elevii din învățământul special, școlarizați la Centrul Școlar pentru Educație Incluziză Satu Mare, în anul școlar 2022-2023”*

Celelalte prevederi ale articolelor Hotărârii Consiliului Județean Satu Mare nr.133/2022 privind aprobarea numărului și a cuantumului burselor de ajutor social, acordate în învățământul special pentru elevii școlarizați la Centrul Școlar Pentru Educație Incluzivă Satu Mare în anul școlar 2022-2023, ramân nemodificate.

**Art.II** Cu ducerea la îndeplinire a prezentei se încredințează Centrul Școlar pentru Educație Incluzivă Satu Mare și Direcția Economică din cadrul aparatului de specialitate al Consiliului Județean Satu Mare.

**Art.III**  Prezenta hotărâre se comunică cu Centrul Școlar pentru Educație Incluzivă Satu Mare, cu Direcția Economică și Compartimentul Autoritate Tutelară din cadrul aparatului de specialitate al Consiliului Județean Satu Mare.

Satu Mare, la \_\_\_\_\_\_\_\_\_\_\_2022

**INIŢIATOR:**

**PREŞEDINTE, AVIZEAZĂ:**

. Pataki Csaba  **SECRETAR GENERAL AL JUDEŢULUI,**

Crasnai Mihaela Elena Ana

Red./Then. G.L.A . 5 ex